**PROGRAM POMOČI STROKOVNIM DELAVCEM ZA DELO S SLEPIMI IN SLABOVIDNIMI OTROKI IN MLADOSTNIKI ZA OSNOVNE ŠOLE**

|  |
| --- |
| **DELO S SLEPIMI IN SLABOVIDNIMI OTROKI V OSNOVNI ŠOLI**  **(16-urni program strokovnega usposabljanja)** |

Vsebina programa:

Program je namenjen pridobivanju osnovnih informacij o okvarah vida, teoretičnega znanja o tiflopedagoških, psiholoških in pedagoških posebnostih dela s slepimi in slabovidnimi. Seznanitev z možnostmi sistematičnega načrtovanja, izvajanja in spremljanja prilagojenega pedagoškega procesa. Udeleženci se bodo seznanili s specialnopedagoškimi dejavnostmi slepih in slabovidnih in njihovim pomenom za vsestranski razvoj ter s postopki oblikovanja besedil za slepe in slabovidne ter vlogo Centra IRIS.

Na strokovnih usposabljanjih bodo udeleženci poglobili svoja znanja o okvarah vida in posebnostih izvajanja pouka predmetnega področja za slepe in slabovidne učence ter podrobneje spoznali specialno opremo za slepe in slabovidne. Udeleženci se bodo seznanili s pripravami slepega ali slabovidnega učenca na reševanje testov (tudi NPZ, matura), spoznali delo s slovarji, leksikoni, zvočnimi viri in zvočnicami, gradivi v elektronski obliki.

Strokovna usposabljanja v okviru programa bodo potekala v več fazah. V sklopu 8 ur predavanj in delavnic bomo predstavili temeljne principe dela s slepim/slabovidnim učencem v osnovni šoli in s praktičnim delom približali svet slepega/slabovidnega učenca. Zadnji del pa bo potekal v obliki individualnega usposabljanja v obsegu 8 ur (hospitacije, osebno svetovanje, demonstracije ipd.).

Cilji in namen programa: opolnomočenje strokovnih delavcev in razvijanje kompetenc za delo s slepimi in slabovidnimi otroki in mladostniki ter otroki in mladostniki z okvaro vida.

Program:

|  |  |  |
| --- | --- | --- |
| **DELO S SLEPIMI IN SLABOVIDNIMI OTROKI V OSNOVNI ŠOLI**  **(16-urni program strokovnega usposabljanja)** | | |
| **TERMIN** | **Trajanje: 4 ure** | Št. ur |
|  | **PREDAVANJE (Ime in priimek izvajalca)** | 4 |
| * **Predstavitev okvar vida in njihovega vpliva na učni proces** * **Zakonitosti poučevanja slepih in slabovidnih** * **Načrtovanje in priprava prilagojenega učnega procesa** * **Psiho-dinamske značilnosti in timsko delo za učenca z okvaro vida v inkluziji** |  |
| **TERMIN** | **Trajanje: 4 ure** | Št. ur |
|  | **DELAVNICA (Ime in priimek izvajalca)** | 4 |
| * **Orientacija in mobilnost slepih in slabovidnih** * **Specialna oprema in učni pripomočki za slepe in slabovidne** * **Vsakodnevna opravila slepih in slabovidnih** * **Vaje vida** * **Trening čutil** * **Avdiodeskripcija - tehnike opisovanja slepim in slabovidnim** * **Načrtovanje in priprava individualiziranega programa** * **Priprava besedil in pisnih preverjanj znanja** * **Elektronska gradiva za slepe** * **Principi oblikovanja gradiv za slepe** * **Brajica in vrste brajevega zapisa** * **Priprava gradiva za tisk v brajici** |  |

|  |  |  |
| --- | --- | --- |
| **po dogovoru** | INDIVIDUALNE URE STROKOVNEGA USPOSABLJANJA | 8 |
| * **Ustvarjanje varnega in spodbudnega okolja za slepe in slabovidne** * **Ustrezno zagotavljanje prilagoditev pri učencih z okvaro vida v razredu** * **Izvajanje prilagoditev zapisanih v individualiziranem programu** * **Pošiljanje gradiv s strani učiteljev v strokovni pregled in analizo ter možnost povratne informacije v obliki individualnega svetovanja** * **Predstavitev posebnih potreb slepega ali slabovidnega učenca (analiza primera)** * **Upoštevanje prilagoditev pri pouku** * **Uporaba sistema Latex pri pouku matematike** * **Posebnosti in prilagoditve pri poučevanju športne vzgoje slepih in slabovidnih učencev** * **Posebnosti in prilagoditve pri poučevanju likovne umetnosti slepih in slabovidnih učencev** * **Posebnosti in prilagoditve pri poučevanju glasbene umetnosti slepih in slabovidnih učencev** * **Gibanje in športno udejstvovanje pri slepih in slabovidnih** |  |

Odgovorna oseba konzorcijskega partnerja:

Katjuša Koprivnikar, ravnateljica